Miljø- og fødevarerminister, Esben Lunde Larsen (V), har i dag indviet et nyt oplevelsescenter for trækfugle i Skagen Grå Fyr tæt på grenen i Skagen.

Det er fuglene, der er i fokus i Skagen i denne weekend. De afholder lige nu deres fuglefestival, hvor "birdere" mødes for at se de mange trækfulge, der runder Skagen. I forbindelse med festivallen bliver der også et nyt oplevelsescenter for trækfugle i Skagen Grå Fyr. Oplevelsescenteret er skabt i samarbejde med Naturstyrelsen, dansk Ornitologisk Forening, Turisthus Nord og Frederikshavn Kommune. Det blev i dag indviet af miljø- og fødevareminister, Esben Lunde Larsen. - Jeg er stolt over, at vi i fællesskab har skabt et center, der ikke kun er et fyrtårn for fugle, men også for formidling i topklasse. Mere viden om trækfuglenes færden kan automatisk inspirere flere til at tage ud i naturen med en kikkert om halsen og spotte fugle. Samtidig er det et godt eksempel på, at vi kan bruge naturen til at understøtte turismen, siger miljø- og fødevareminister Esben Lunde Larsen. I det nye oplevelsescenter kan man opleve de mange trækfugle, der hvert vender næbbet forbi Skagen. Der bliver formidlet information om alt det nyeste indenfor fugletræk, man kan se aktuelle optagelser fra Gibraltar, og man kan følge de ruter, som fuglene tager ned gennem Europa. Skagen Grå Fyr er i forvejen et populært besøgsted for de mange turister, der hvert år kommer til Skagen. Men nu får den lige lidt ekstra, så fyret forhåbentlig kan tiltrække endnu flere besøgende. - Millioner af turister valfarter hvert år til toppen af Danmark, og jeg er glad for, at fyret har fået et nyt og spændende liv, der viser, hvor unik vores natur er. Fremover kan de mange besøgende både få en fantastisk udsigt til Grenen og en unik indsigt i det enestående fugletræk ved Skagen, siger Birgit S. Hansen (S), borgmester i Frederikshavn kommune.